ดัชนีหุ้นวันที่ 26 ธ.ค.ปิดลบ 4.86 จุด
ตลาดหุ้นวันที่ 26 ธ.ค.ปิดลดลง 4.86 จุดที่ระดับ 1,032.51 จุด มูลค่าการซื้อขาย 9,902 ล้านบาท
26 ธ.ค. 2554

ตลาดหุ้นวันที่ 26 ธ.ค.ปิดลดลง 4.86 จุดที่ระดับ 1,032.51 จุด มูลค่าการซื้อขาย 9,902 ล้านบาท 
ตลาดหุ้นวันที่ 26 ธ.ค. เปิดตลาดยืนในแดนบวกได้ไม่นาน หลังจากนั้นดัชนีแกว่งตัวลดลงโดยตลอดและมาปิดท้ายตลาดที่ระดับ 1,032.51 จุด ลดลง 4.86 จุด หรือ 0.47% มูลค่าการซื้อขาย 9,902 ล้านบาท  5 อันดับหุ้นที่มีการซื้อขายสูงสุด
1.KAMART ปิดที่ 4.04 บาท เพิ่มขึ้น 0.62 บาท หรือ 18.13% มูลค่าการซื้อขาย 402 ล้านบาท 2.MALEE ปิดที่ 20.50 บาท เพิ่มขึ้น 1.60 บาท หรือ 8.47% มูลค่าการซื้อขาย 389 ล้านบาท 3.IRPC ปิดที่ 4.28 บาท ลดลง 0.12 บาท หรือ 2.73% มูลค่าการซื้อขาย 363 ล้านบาท 4.INTUCH ปิดที่ 42.75 บาท ลดลง 0.25 บาท หรือ 0.58% มูลค่าการซื้อขาย 341 ล้านบาท 5.PTTGC ปิดที่ 61 บาท ลดลง 0.50 บาท หรือ 0.81%มูลค่าการซื้อขาย 318 ล้านบาท 
นายเทิดศักดิ์ ทวีธีระธรรม ผู้อำนวนการอาวุโส ฝ่ายวิจัย บล.เอเซียพลัส กล่าวว่า ดัชนีหุ้นวันนี้ปรับตัวลดลงถือว่าผิดความคาดหมาย เพราะประเมินว่าน่าจะดีตามตลาดต่างประเทศ รวมถึงแรงซื้อของนักลงทุนสถาบันในประเทศควรจะเข้ามาได้แล้ว แต่ปรากฎว่าผลของการเก็งกำไรของพอร์ตโบรกเกอร์ซึ่งมีน้ำหนักมากกว่าจนดันให้ดัชนีท้ายตลาดลดลงค่อนข้างแรง
อย่างไรก็ตามเชื่อว่าในช่วงที่เหลือของปี โอกาสดัชนีหุ้นจะดีดตัวขึ้นยังมีอยู่ จากปัจจัยเรื่องการทำราคาปิดของนักลงทุนสถาบัน เนื่องจากระดับราคาดัชนีในขณะนี้หุ้นใกล้เคียงกับระดับราคาเมื่อปลายปี 2553 มองแนวต้านดัชนีหุ้นพรุ่งนี้อยู่ที่ 1,040 จุด ส่วนแนวรับอยู่ที่ 1,030 จุด